การประชุมเรื่องการเปลี่ยนแปลงของสภาพภูมิอากาศ ที่กรุงโคเป็นฮาเก็น
เจ้าหน้าที่ขององค์การสหประชาชาติ ผู้เชี่ยวชาญด้านสภาพภูมิอากาศ นักอนุรักษ์สิ่งแวดล้อมทั้งหลาย และผู้นำรัฐบาลจากประเทศต่างๆ มากกว่า 60 ค
การประชุม 2สัปดาห์ซึ่งเริ่มในวันทึ่ 7 ธันวาคมนี้ มุ่งที่จะบรรลุความตกลงที่มีข้อผูกพันทางกฏหมายให้มีการลดการก่อให้เกิดก๊าซเรือนกระจกแต่ยังมีคำถามอยู่ว่าจะสามารถทำกันได้มากน้อยเพียงใด การประชุมในประเทศเด็นมาร์คเรื่องการเปลี่ยนแปลงของสภาพภูมิอากาศตรั้งนี้ ถือกันว่าเป็นโอกาสดีที่สุดโอกาสสุดท้ายที่จะบรรลุความตกลงกันได้กลุ่มนักอนุรักษ์สิ่งแวดล้อมทั้งหลายพยายามผลักดันให้มีการดำเนินงานอย่างเร่งด่วน โดยเฉพาะในประเทศที่พัฒนาแล้ว Charlie Kronick ที่ปรึกษาของกลุ่ม Greenpeace ในอังกฤษกล่าวว่าประเทศพัฒนาแล้วควรมีพันธกรณีอย่างเป็นแก่นสาร ในการให้ทุนแก่ปรับผลกระทบจากการเปลี่ยนแปลงของสภาพภูมิอากาศ เป้าหมายนั้นเพื่อที่จะลดการก่อให้เกิดก๊าซเรือนกระจก ซึ่งเป็นที่เห็นกันว่าทำให้บรรยากาศที่หุ้มห่อโลกอุ่นขึ้น และด้วยเหตุที่บรรดาประเทศอุตสาหกรรม เป็นผู้ก่อให้เกิดก๊าซเรือนกระจกรายใหญ่มาช้านานจึงถูกกดดันให้ลดการก่อให้เกิดก๊าซเรือนกระจก ขณะเดียวกันหลายคนเห็นว่า บรรดาประเทศกำลังพัฒนา โดยเฉพาะที่กำลังเติบโตอย่างรวดเร็วซึ่งกำลังมีส่วนอย่างมากในการก่อให้เกิดก๊าซเรือนกระจกก็จำเป็นจะต้องดำเนินงานมากขึ้นด้วยในการดำเนินงานลดก๊าซนั้นซึ่งประเทศกำลังพัฒนาต้องการความช่วยเหลือในทางการเงิน เจ้าหน้าที่โครงการด้านสิ่งแวดล้อมของสหประชาชาติกล่าวว่า ทั้งประเทศพัฒนาแล้วและประเทศกำลังพัฒนาจำเป็นจะต้องทำงานร่วมกัน อย่างเป็นหุ้นส่วนกันทั่วโลก นักวิทยาศาสตร์ส่วนใหญ่กล่าวว่ากิจกรรมของมนุษย์ อยู่เบื้องหลังสภาพโลกร้อน และว่า ขึ้นอยู่กับมนุษย์เราเอง ที่จะต้องทำให้มีการเปลี่ยนแปลงที่จะแปรผันแนวโน้มนี้ เจ้าหน้าที่ของ Greenpeace กล่าวว่า รัฐบาลทั่วๆ ไปและนักการเมืองมักพิจารณากันเรื่องค่าใช้จ่ายในช่วงสมัยการปฏิบัติงานของรัฐบาลและมองข้ามเรื่องที่ว่า ยอมเสียค่าใช้จ่ายมากตอนนี้ในการแก้ปัญหาจะดีกว่าการที่จะต้องไปจ่ายแพงขึ้นอีกมากในอนาคต เป็นที่คาดหวังกันว่าการประชุมที่กรุงโคเป็ฮาเก็นครั้งนี้จะบรรลุข้อตกลงที่มีข้อผูกพันออกมาใช้แทนพิธีสารเกียวโตซึ่งจะหมดอายุในปี 2555 บางคนเห็นว่าข้อตกลงที่ทำกันที่เมืองกียวโตเมื่อปี 2540 นั้นไม่มีประสิทธิผลมาตั้งแต่เริ่มแรกแล้ว เนื่องจากสหรัฐไม่เคยลงนามในพิธีสารนั้น บรรดาผู้เชี่ยวชาญเห็นว่ามาตอนนนี้ ในการประชุมครั้งนี้ เป็นเวลาที่จะต้องมีการพิจารณาตัดสินใจกันแล้วว่าจะลงมือดำเนินการกันอย่างไร กับปัญหาการเปลี่ยนแปลงของสภาพภูมิอากาศ ประธานาธิบดีสหรัฐบารัคโอบามา จะไปร่วมการประชุมนี้ และสหรัฐเสนอเรื่องการลดการก่อให้เกิดก๊าซเรือนกระจกไปแล้ว